32000D0609
L 258/49
JURNALUL OFÍCIAL AL UNIUNII EUROPENE
DECIZIA COMISIEI
din 29 septembrie 2000
de stabilire a condițiilor de sănătate publică și animală și de certificare veterinară pentru importul cărnii de ratite de crescătorie și de modificare a Deciziei 94/85/CE de stabilire a unei liste a țărilor terțe din care statele membre autorizează importul de carne proaspătă de pasăre
[notificată cu numărul C(2000) 2885]
(Text cu relevanță pentru SEE)
(2000/609/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/494/CEE a Consiliului din 26 iunie 1991 referitoare la condițiile de sănătate animală care reglementează comerțul intracomunitar și importurile din țări terțe de carne proaspătă de pasăre (1), astfel cum a fost modificată ultima dată prin Directiva 1999/89/CE (2), în special articolul 9 alineatul (1), articolul 11 alineatul (1), articolul 12, articolul 14 alineatul (1) și articolul 14a,
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute la anexa A capitolul 1 la Directiva 89/662/CEE și, în ceea ce privește agenții patogeni, la Directiva 90/425/CEE (3), astfel cum a fost modificată ultima dată prin Directiva 97/79/CE (4), în special articolul 10,
întrucât:
(1)
Ratitele sunt „păsări de curte” în temeiul articolului 2 din Directiva 91/494/CEE, precum și „vânat de crescătorie” în temeiul articolului 2 din Directiva 91/495/CEE a Consiliului din 27 noiembrie 1990 cu privire la problemele de sănătate publică și de sănătate animală privind producția și introducerea pe piață a cărnii de iepure de crescătorie și a cărnii de vânat de crescătorie (5).
(2)
Carnea de ratită poate fi importată din țări terțe dacă se îndeplinesc cel puțin condițiile de sănătate animală din capitolul III al Directivei 91/494/CEE și, în conformitate cu anexa I capitolul 11 din Directiva 92/118/CEEE, cerințele de sănătate publică prevăzute în capitolul III al Directivei 91/495/CEE.
(3)
În temeiul prezentei decizii, articolul 17 din Directiva 91/495/CEE devine caduc pentru carnea proaspătă de ratite de crescătorie.
(4)
Nici Decizia 94/984/CE a Comisiei din 20 decembrie 1994 de stabilire a condițiilor de sănătate animală și certificare sanitar-veterinară obligatorii la importul de carne proaspătă de pasăre provenind din anumite țări terțe (6), astfel cum a fost modificată ultima dată prin Decizia 2000/352/CEE (7), nici Decizia 97/219/CE a Comisiei din 28 februarie 1997 de stabilire a condițiilor de sănătate publică și animală și de certificare sanitar-veterinară obligatorii pentru importurile de carne de vânat de crescătorie și de carne de iepure provenind din țări terțe (8), astfel cum a fost modificată ultima dată prin Decizia 2000/160/CE (9) nu se aplică la carnea de ratită, aceasta fiind exclusă din sfera de aplicare a acestor decizii.
(5)
Prin urmare, este necesar să se stabilească condițiile de sănătate publică și animală precum și certificarea sanitar-veterinară pentru importurile de carne de ratită în Comunitate.
(6)
Decizia 96/659/CE a Comisiei din 22 noiembrie 1996 privind măsurile de protecție cu privire la febra hemoragică de Crimeea-Congo în Africa de Sud (10), astfel cum a fost modificată ultima dată prin Decizia 97/183/CE (11), autorizează statele membre să importe carne de ratită în măsura în care se oferă garanții suplimentare referitoare la febra hemoragică de Crimeea-Congo. Aceste garanții ar trebui luate în considerare.
(7)
Republica Cehă, Israel și Elveția, care nu sunt indemne de febra Newcastle, aplică totuși măsuri privind lupta împotriva bolii Newcastle, care sunt cel puțin echivalente cu cele stabilite în Directiva 92/66/CEE a Consiliului (12), astfel cum a fost modificată ultima dată prin actele de aderare a Austriei, Suediei și Finlandei.
(8)
Prin urmare, este oportun să se autorizeze pe această bază importul de carne de ratită de crescătorie din țările menționate.
(9)
Anumite țări terțe nu pot fi declarate indemne de Boala Newcastle și nu aplică măsuri care să fie cel puțin echivalente cu cele stabilite în Directiva 92/66/CEE. Cu toate acestea, țările în cauză ar trebui să aibă posibilitatea de a exporta carne proaspătă de ratită în Uniunea Europeană în măsura în care măsurile acestora privind lupta împotriva bolii menționate oferă garanții de sănătate animală cel puțin echivalente cu cele prevăzute în capitolul II din Directiva 91/494/CEE.
(10)
Namibia, Africa de Sud și Zimbabwe au oferit garanțiile necesare menționate mai sus, pentru a permite autorizarea importului de carne de ratită de crescătorie în conformitate cu anumite condiții stabilite în certificatul care figurează la anexa II partea 2 modelul B din prezenta decizie și au prezentat Comisiei un plan de prelevare de probe satisfăcător, bazat pe statistici, pentru supravegherea bolii Newcastle în exploatațiile din care se vor expedia ratite de crescătorie sacrificate pentru exportul destinat Uniunii Europene.
(11)
Directiva 93/119/CE a Consiliului din 22 decembrie 1993 privind protecția animalelor în momentul sacrificării sau uciderii (13) ar trebui luată în considerare la stabilirea condițiilor de import de carne de ratită din țări terțe.
(12)
Directiva 96/22/CE a Consiliului din 29 april 1996 privind interzicerea utilizării anumitor substanțe cu efect hormonal sau tireostatic și a substanțelor beta-agoniste în creșterea animalelor și de abrogare a Directivelor 81/602/CEE, 88/146/CEE și 88/299/CEE (14) și Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (15) trebuie să fie luate în considerare la stabilirea cerințelor de sănătate publică pentru importurile de carne de ratită.
(13)
Trebuie întocmită o listă a țărilor terțe care sunt autorizate să utilizeze certificate de import de carne de ratită pentru a se realiza o armonizare completă a condițiilor de import a cărnii de ratită.
(14)
Lista menționată trebuie să se bazeze pe lista principală a țărilor terțe din care statele membre autorizează importurile de carne proaspătă de pasăre stabilită prin Decizia 94/85/CE a Comisiei (16), astfel cum a fost modificată ultima dată prin Decizia 96/2/CE (17).
(15)
Tunisia a oferit garanțiile necesare pentru înscrierea pe lista întocmită prin Decizia 94/85/CE.
(16)
Măsurile prevăzute de prezenta decizie sunt conforme cu procedura de notificare care figurează în acordul privind aplicarea măsurilor sanitare și fitosanitare stabilite în cadrul Organizației Mondiale a Comerțului (OMC).
(17)
Măsurile prevăzute în prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Statele membre autorizează importurile de carne proaspătă de ratite de crescătorie numai din țări terțe sau părți din țări terțe prevăzute la anexa 1, în cazul în care carnea în cauză îndeplinește cerințele din certificatul de sănătate animală care figurează la anexa II și în cazul în care sunt însoțite de un asemenea certificat, completat corespunzător și semnat. Certificatul include partea generală care figurează la anexa II partea 1 și unul dintre atestările de sănătate specifice conform anexei II partea 2, stabilită după modelul solicitat (A sau B), care figurează la anexa II.
Articolul 2
În anexa la Decizia 94/85/CE se inserează următorul rând în conformitate cu ordinea de enumerare a ISO:
„TN
Tunisia
x”
Articolul 3
Prezenta decizie se aplică pentru transporturi certificate cu începere de la 1 octombrie 2000.
Articolul 4
Prezenta decizie se adresează statelor membre.
Adoptată la Bruxelles, 29 septembrie 2000.